
Interaktív tábla használata a geometzriai transzformációk oktatásában

Kutatásom középpontjába az interaktív tábla matematika órai használatát helyeztem. Elsődleges célom, hogy képet kapjak az interaktív tábla és a hagyományos tanítási módszerek különbözőségéről.
Célom az volt, hogy a kutatás ne egy a valóságos tanítási gyakorlattól távolálló, túlságosan speciális, hanem egy teljesen hétköznapi, mindenki által ismert témakört mutathasson be.
A téma gyakorlati körbejárásához két hetes tanítási kísérletet végeztem egy gyakorló általános iskolában. A kutatási kérdést így speciálisan az általános iskola 8. osztályában tanítandó geometriai transzformációk témakörében vizsgáltam meg. Kutatásom ezen belül részletesen kitért arra, hogy milyen különbségek adódnak az újfajta és a hagyományos eszközök használatakor, valós tanítási körülmények között. Vizsgáltam továbbá ezen órák tervezési, szervezési és levezetési feladatainak különbözőségét az óra egyes fázisaiban.
Az órák megtervezéséhez és a kutatás segítése céljából felmértem a tanulók előzetes tudását a tanítandó témakörben. Ennek kiértékelése részletesen szerepel a dolgozatban, mely a kutatásom biztos alapjául szolgál.
Végezetül körbejártam a tanórán résztvevő tanulók egyéni benyomásait, személyes véleményüket egy kérdőív segítségével. Kitérve ezen belül arra, hogy hasznosnak és szükségesnek tartják-e az IKT eszközöket, valamint szokták-e használni otthoni tanulásuk során.



